Suchinthana/ta-wikipedia huggingface dataset:
வெஸ்ட்லாண்ட் லிங்க்ஸ்

வெஸ்ட்லாண்ட் லிங்க்ஸ் (Westland Lynx) என்பது வெஸ்ட்லாண்டினால் உருவாக்கப்பட்ட பிரித்தானிய பலநோக்கு இராணுவ உலங்கு வானூர்தி. ஆரம்பத்தில் பயன்பாட்டு உலங்கு வானூர்தியாக மக்கள் மற்றும் கடற்படைத் தேவைகளுக்காக உருவாக்கப்பட்ட இருந்தாலும், இராணுவ ஆர்வம் சண்டைக்கள, கடற்படை வகையாக மேம்படுத்தப்பட்டது. லிங்க்ஸ் 1977 இல் முதலில் பயன்படுத்தப்பட்டு, பின்னர் பல நாடுகளின் ஆயுதப்படைகளினால் உள்வாங்கப்பட்டு, சண்டைக்கள பயன்பாட்டு, கவச வாகன எதிர்ப்பு, தேடி மீட்டல், நீர்மூழ்கி எதிர்ப்பு ஆகிய பயன்பாடுகளுக்கு பயன்படுத்தப்படுகின்றது.

இயக்குபவர்கள்

முந்தைய இயக்குனர்கள்

விபரங்கள்

உசாத்துணை

வெளி இணைப்புகள்

 Super Lynx 300 page on AgustaWestland.com 
 The Westland Scout, Wasp, & Lynx page on vectorsite.net
 Lynx Mk 7/ Mk 9 Multi-Role Helicopter page on Army-technology.com
 Westland Lynx section on helis.com
 Westland Lynx page on militaryfactory.com
 Fédération Aéronautique Internationale (FAI) rotorcraft world records page 

படைத்துறை உலங்கு வானூர்தி
மில் எம்.ஐ-26

மில் எம்.ஐ-26 (Mil Mi-26) என்பது சோவியத் ஒன்றியம்/உருசியா இராணுவ போக்குவரத்து உலங்கு வானூர்தி. மக்கள் மற்றும் இராணுவ சேவையில் இது பாரியதும் ஆற்றல் மிக்க உலங்கு வானூர்தியாகும்.

விபரம் (எம்ஐ-26)

உசாத்துணை

வெளி இணைப்புகள்

 Rostov Helicopter Plant 
 Aviation.ru – Mi-26 
 Fas.org – Mi-26
 Walkaround Mi-26 Halo from Monino Museum, Russia
 Walkaround Mi-26 Halo from VAZ Technical Museum, Russia
 Walkaround Мi-26 from Kolomna, Russia
 Mi-26 Halo Heavy Lift Helicopter Images

பயன்பாடு உலங்கு வானூர்தி
போக்குவரத்து உலங்கு வானூர்தி
படைத்துறை உலங்கு வானூர்தி
பி-2 ஸ்பிரிட்

பி-2 ஸ்பிரிட் அல்லது நோர்த்ரொப் குரும்மன் பி-2 ஸ்பிரிட் (Northrop Grumman B-2 Spirit) (கரவு குண்டுவீச்சு விமானம் எனவும் அழைக்கப்படும்) என்பது அமெரிக்க தந்திரோபாய குண்டுவீச்சு விமானமும், குறைவான கண்டுபிடிப்புக்குட்பட்ட விமான எதிர்ப்பு நெருக்கத்திற்குள் கரவு நுட்பத்துடன் ஊடுருவக்கூடிய அளவிற்கு வடிவமைக்கப்பட்ட விமானமும் ஆகும். இது மரபு மற்றும் அணு ஆயுதங்களை வீசக்கூடியது. இக் குண்டுவீச்சு விமானம் 2 பேரைக் கொண்டது.

விபரங்கள் (பி-2ஏ)

உசாத்துணை

வெளி இணைப்புகள்

 B-2 Spirit fact sheet and gallery on U.S. Air Force site 
 B-2 Spirit page on Northrop Grumman site 
 B-2 Spirit Stealth bomber on airforce-technology.com
 B-2 Stealth Bomber article on How It Works Daily
 B-2 Spirit page at GlobalSecurity.org

குண்டுவீச்சு விமானங்கள்
துப்போலெவ் டி.யு-160

துப்போலெவ் டி.யு-160 (Tupolev Tu-160) என்பது சோவியத் ஒன்றியத் தயாரிப்பு மீயொலி, மாறும் இறக்கை கொண்ட கனரக குண்டுவீச்சு விமானம். இதில் சில மக்கள் பயன்பாட்டிற்கு பயன்படுகின்றன. டியு-160 உலகிலுள்ள பெரிய சண்டை விமானமும், மாறும் இறக்கை கொண்ட விமானமும், மீயொலி விமானமும் ஆகும். மேலும், மற்றைய இராணுவ விமானங்களின் போக்குவரத்து சுமப்பை ஒப்பிடுகையில் இது பாரிய எடையினை சுமக்கக்கூடியது.

விபரங்கள் (டி.யு-160)

உசாத்துணை

வெளி இணைப்புகள்

 Tu-160 page at GlobalSecurity.org
 External link to Tu-160 airbase

குண்டுவீச்சு விமானங்கள்‎
அவ்ரோ வல்கன்

அவ்ரோ வல்கன் (Avro Vulcan) (உத்தியோக பெயர்: கோக்கர் சிட்டேலி வல்கன் 1963 சூலையிலிருந்து) என்பது 1956 முதல் 1984 வரை அரச வான்படையினால் பயன்படுத்தப்பட்ட தாரை இயக்க முக்கோண இறக்கை தந்திரோபாய குண்டுவீச்சு விமானம்.

விபரங்கள் (வல்கன் B.1)

உசாத்துணை

குறிப்புகள்

மேற்கோள்கள்

வெளி இணைப்புகள்

 Avro Vulcan Bomber Tribute Page
 Vulcan to the Sky 
 Vulcans in Camera
 Vulcan history
 Vulcan Restoration Trust
Video of Roland Falk rolling a Vulcan at Farnborough in 1955
 Vulcan Test Pilot Roly Falk history
 Building the Vulcan a 1957 Flight article
the Vulcan Story Flight article of 1958
 The Virtues of the Avro Vulcan a 1954 AVRO advertisement for the Vulcan in Flight magazine
 A radar signature scale model of the Vulcan used for testing radar echo visibility 

குண்டுவீச்சு விமானங்கள்
பி-52 ஸ்ராடோபோட்ரெஸ்

போயிங் பி-52 ஸ்ராடோபோட்ரெஸ் (Boeing B-52 Stratofortress) என்பது நீண்ட தூர, குறைஒலிவேக, தாரைப் பொறி தந்திரோபாய குண்டுவீச்சு விமானம். இவ் விமானம் 1950களில் இருந்து ஐக்கிய அமெரிக்க வான்படையினால் இயக்கப்படுகின்றது. இக் குண்டுவீச்சு விமானம்  70,000 பவுண்ட் (32,000 கி.கி) எடை ஆயுதங்களை சுமந்து செல்லக்கூடியது.

விபரங்கள் (B-52H)

உசாத்துணை

குறிப்புகள்

மேற்கோள்கள்

வெளி இணைப்புகள் 

 USAF B-52 Fact Sheet
 B-52 page on GlobalSecurity.com
 B-52 Stratofortress history on fas.org
 B-52 profile on AerospaceWeb.org
 Analysis of Fairchild AFB crash
 B-52 Stratofortress Association website

குண்டுவீச்சு விமானங்கள்
வி-22 ஒஸ்பிரே

வி-22 ஒஸ்பிரே அல்லது பெல் போயிங் வி-22 ஒஸ்பிரே (Bell Boeing V-22 Osprey) என்பது அமெரிக்க பல நடவடிக்கை, இராணுவ, சாய்வுச் சுற்றக வானூர்தி. இது செங்குத்தாகவும் குறுகிய இடத்திலும் வானூர்தியை மேலொழுப்பவும் தரையிறக்கவும் கூடிய திறனைக் கொண்டது. இது மரபுரீதியான நீண்ட தூர செயற்பாடு மற்றும் சுழல்விசை முந்துகை வானூர்தி உயர் வேக இயக்கத்தையும் கொண்டது.

விபரம் (MV-22B)

உசாத்துணை

குறிப்புகள்

வெளி இணைப்புகள்

 Official Boeing V-22 site
 Official Bell V-22 site 
 V-22 Osprey web 
 V-22 Osprey history on Navy.mil 
 CV-22 fact sheet on USAF site
 V-22 page on GlobalSecurity.org
 V-22 Osprey page on airforce-technology.com
 "The V-22 Osprey", Documentary on the V-22 In Iraq
 "Flight of the Osprey", U.S. Navy video of V-22 operations 
 Cutaway drawing of V-22 prototype

சாய்வுச் சுற்றக வானூர்திகள்
ஏ-10 தண்டபோல்ட் 2

ஏ-10 தண்டபோல்ட் 2 (Fairchild Republic A-10 Thunderbolt II) என்பது 1970களில் உருவாக்கப்பட்ட அமெரிக்காவின் தனி இருக்கை, இரட்டைப் பொறி, நேர் சிறகு தாரை வானூர்தி ஆகும். ஐக்கிய அமெரிக்க வான்படை தரையிலுள்ள படையினலுக்கு நெருங்கிய வான் ஆதரவு கொடுக்கவும், கவச வாகனம் மற்றும் பீரங்கி வண்டிகளைத் தாக்கவும், மட்டுப்படுத்தப்பட்ட வான் பாதுகாப்புடன் உள்ள தரை இலக்குளை தாக்கவும் வடிவமைக்கப்பட்டது. இதன் இரண்டாம் நோக்கமாக தரை இலக்குகளைத் தாக்கும் வானூர்திகளுக்கு முன்னோக்கிய வான் கட்டுப்பாடு தரவுகளை வழங்கி செயல்படுகின்றது. தொடர்ச்சியாக மேம்படுத்தப்பட்டு வரும் இதன் சேவை 2040ம் ஆண்டு வரை நீடிக்கப்பட்டுள்ளது.

விபரங்கள் (ஏ-10ஏ)

உசாத்துணை

குறிப்புகள்

மேற்கோள்கள்

வெளி இணைப்புகள்

 USAF A-10 fact sheet page
 (1988) TO 1A-10A-1 Flight Manual USAF Series A-10A Aircraft Serno 75-00258 and Subsequent
 Republic A-10A page, A-10 Construction, and Night/Adverse Weather A-10 pages on National Museum of the United States Air Force site
 A-10.org web site
 A-10 web page on GlobalSecurity.org
 A-10 Thunderbolt II in action on youtube.com
 A-10 Thunderbolt II

அமெரிக்கப் போர் வானூர்திகள்
மேற்கோள் வழு-ref குறிச்சொல்லுக்கு உரையில்லாதவை
சேனனும் குத்திகனும்

இரு குதிரை வணிகர்களான சேனனும் குத்திகனும் கி.மு 237 ஆம் ஆண்டு இலங்கையை சூரதீசன் எனும்  பாண்டிய மன்னனிடம் இருந்து கைப்பற்றினர். இவர்கள் கி.மு 237ம் ஆண்டு முதல் கி.மு 215ம் ஆண்டு வரை இருபத்திரண்டு ஆண்டு காலம் இலங்கையை ஆட்சி செய்தனர். இவர்களின் பின் இலங்கையை ஆண்டவன் அசேலன் ஆவான். இவன்  சூரதீசனின் அண்ணனான மகாசிவனின் ஒன்பதாவது மகன் ஆவான்.

இவற்றையும் பார்க்க
 அனுராதபுரம்

வெளி இணைப்புகள் 
 Kings & Rulers of Sri Lanka
 Codrington's Short History of Ceylon

மேற்கோள்

அனுராதபுர மன்னர்கள்
இலங்கைத் தமிழ் அரசர்கள்
தவுலத் பெக் ஓல்டி

தவுலத் பெக் ஓல்டி (Daulat Beg Oldi) இந்தியாவின் லடாக் பிரதேசத்தில் லே மாவட்டத்தில் உயரமான இடத்தில் அமைந்துள்ளது. இதன் கிழக்கே திபெத், தெற்கே லாகால், மேற்கே காஷ்மீர் பள்ளத்தாக்கு, வடக்கில் காரகோரம் மலையும் அமைந்துள்ளது. இதன் அருகில் சுரு என்ற பள்ளத்தாக்கும் அமைந்துள்ளது.  இங்கு  உலகின் உயரமான விமான ஓடுதளம் உள்ளது. இதனை துர்புக்-சியோக்-தவுலத் பெக் ஓல்டி சாலை, லே நகரத்துடன் இணைக்கிறது.

லடாக்கின்  லே நகரத்திலிருந்து தர்புக், சியோக் ஆறு வழியாக தவ்லத் பேக் ஓல்டி வரை 255 கிலோ மீட்டர் சாலையை இந்தியா அமைத்தது.  இதன் மூலம் இந்தியாவால் மிக எளிதாக இராணுவத் தளவாடங்களை உண்மையான கட்டுப்பாட்டுக் கோடு வரை நகர்த்த முடியும்.

வரலாறு 
இந்திய-சீன எல்லைப் பகுதியான இவ்விடத்திற்கு 16ம் நூற்றாண்டில் வாழ்ந்த யார்கண்டி (Yarkandi) பிரபுவின் நினைவாக இப்பெயர் வந்ததாக அறியப்படுகிறது. இந்த ஓடுதளமானது 2008ம் ஆண்டு புதுப்பிக்கப்பட்டது.

மேம்பட்ட விமான இறங்குதளம்

 
இது கடல் மட்டத்திலிருந்து 16,614 அடி உயரத்தில் அமைந்துள்ளதால் இதுவரை இந்திய ராணுவத்தின் உயர் தரமான ஹெலிக்காப்டர்களும், ஆன்டனோவன்-32 வகையான உலகுரக விமானங்களும் குறைந்த எடை ராணுவத்தளவாடங்களை மட்டுமே எடுத்துச்சென்று வந்தன. ஆனால் 20.08.2013 செவ்வாய் கிழமை அன்று இந்திய ராணுவ விமானமான சி-130 ஜே சூப்பர் ஹெர்குலிஸ் விமானத்தை குரூப் கேப்டன் தெஜ்பிர் சிங், மற்றும் சிப்பந்திகளும் இவ்விமான ஓடுதளத்தில் இறக்கினார்கள். இந்திய விமானப்படையானது(IAF) தனது 50 ஆண்டுகளில் நிகழ்த்திய சாதனைகளில் இது குறிப்பிடத்தக்கது. இந்த நடவடிக்கையால் இந்திய ராணுவத்தின் கமாண்டோ படைகளை துரிதமாக அளைத்துவர உதவும் என நிருபித்துள்ளது.

இதனையும் காண்க
 துர்புக்-சியோக்-தவுலத் பெக் ஓல்டி சாலை
 சியோக் ஆறு
 கல்வான் நதி
 பாங்காங் ஏரி 
 உண்மையான கட்டுப்பாட்டுக் கோடு 
 திஸ்கித்
 துர்புக்

மேற்கோள்கள்

லே மாவட்டத்தின் நகரங்களும் ஊர்களும்
லே மாவட்டம்
மகேந்திரா உலக நகரம், புது சென்னை

மகேந்திரா உலக நகரம், புது சென்னை (ஆங்கிலம்: Mahindra World City, New Chennai aka Mahindra City) இயக்கத்திலிருக்கக் கூடிய இந்தியாவின் முதல் சிறப்பு பொருளாதார மண்டலம் ஆகும். மகேந்திரா குழுமத்தாலும் தமிழ்நாடு அரசு தொழில் வளர்ச்சிக் கழகத்தாலும்(டிட்கோ-TIDCO) பொதுத்துறை,-தனியார்துறை முனைவால் உருவாக்கப்பட்ட இது இந்தியாவின் முதல் ஒருங்கிணைக்கப்பட்ட வணிக நகரம் ஆகும்.

அமைவிடம்
மகேந்திரா உலக நகரம், புது சென்னை என்று குறிப்பிடப்பட்டாலும் இந்நகரம் சென்னையிலிருந்து சுமார் 50 கி.மீ தொலைவில் தேசிய நெடுஞ்சாலை 45-ல் செங்கல்பட்டுக்கு அருகில்தான் அமைந்துள்ளது.  ஏறத்தாழ 1,500 ஏக்கர் நிலப்பரப்பில் அமைந்துள்ள இந்நகரம் சாலை வழியாகவும் தொடர்வண்டி வழியாகவும் எளிதில் அடையும் வகையில் அமைந்துள்ளது.  இந்நகருக்கு அருகில் பரணூர் தொடர்வண்டி நிலையம் அமைந்துள்ளது.

மேற்கோள்கள்

சென்னைக் கட்டிடங்கள்
சென்னை சுற்றுப் பகுதிகள்
சென்னையுடன் இணைக்கப் பெற்ற நகரப் பகுதிகள்
சென்னையின் பொருளாதாரம்
மகிந்திரா குழுமங்கள்
அனந்தாழ்வார்

சுவாமி இராமானுசர் மீது அளவுகடந்த பக்தி கொண்ட இவர், கர்னாடகத்தின் மாண்டிய மாவட்டத்தில் சிறுப்புத்தூர் (இன்றைய கிரங்கனூர் -மேல்கோட்டை அருகில்) எனும் அழகிய சிற்றூரில் சித்திரை மாதம் சித்திரை நட்சத்திரத்தில் அனந்தன் (English:Ananthazhwan/Ananthalvan) என்னும் இயற்பெயரில் பிறந்தவர். இராமானுசர் ஆணைப்படியே திருமலையில் எழுந்தருளியுள்ள திருவேங்கடமுடையானுக்கு நந்தவனம் அமைத்து மலர் கைங்கர்யம் செய்வதையே வாழ்க்கையின் பலனாக கொண்டு திருமலையிலேயே வாழ்ந்தவர். இதற்காக தன் மனையாளின் உதவியோடு இவர் ஏற்படுத்திய திருக்குளம் "இராமானுச தீர்த்தம்" என்றும், அவரின் நந்தவனம் "அனந்தாழ்வார் நந்தவனம்" என்றும் இன்றும் திருமலை மாடவீதியில் காணப்பெறுகிறது.

இயற்றிய நூல்கள்

வடமொழியில்

 வேங்கடேச இதிஹாச மாலை  -  திருவேங்கடவன் மீது இயற்றப்பட்டது.
 கோதா சதுஸ்லோகி           -  கோதை ஆண்டாள் மீது இயற்றப்பட்டது.
 ராமானுஜ சதுஸ்லோகி        -  ஆசாரியனாகிய ‘உடையவர்’ மீது இயற்றப்பட்டது.

தமிழில் தன் ஆச்சாரியனாகிய இராமானுசர் மீது இவர் இயற்றிய தமிழ்ப்பாடல்:

ஏய்ந்தபெருங் கீர்த்தி யிராமானுச முநிதன்
வாய்ந்தமலர்ப் பாதம் வணங்குகின்றேன், - ஆய்ந்த
பெருஞ் சீரார் சடகோபன் செந்தமிழ் வேதந்தரிக்கும்,
பேராத வுள்ளம் பெற.

மற்ற பெயர்கள்
அனந்தாண்பிள்ளை
அனந்தாசாரியர்
அனந்த சூரி

திருவேங்கடவனின் மாமனாரான சிறப்பு

இவரின் நந்தவனத்தில், திருமலை பட்டத்தரசியான அலர்மேல்மங்கை நாச்சியாரோடு திருவேங்கடவன் இரவு நேரங்களில் உலாவும் போது ஒருநாள் இதனை கண்ணுற்ற அனந்தாழ்வார் யாரோ ஒரு காதல் இணைகள் தன் நந்தவனத்தில் புகுந்து பாழ்ப்படுத்துவதாக எண்ணி பிடிக்க முயற்சித்தார். உடனிருந்த ஆண்மகன் தப்பிக்க பெண்மகள் மட்டும் அனந்தாழ்வரிடம் பிடிபட எப்படியும் இவளை மீட்க அவள் காதலன் வருவான் என அந்நந்தவனத்திலேயே பிணையாக சிறைப்படுத்தினார். பொழுது விடிந்து வழக்கம்போல் அன்றலர்ந்த மலர்களை மாலைகளாக்கி திருவேங்கடவன் சன்னதியடைய அங்கே மார்புறை நாச்சியாராகிய அலர்மேல்மங்கை திருவேங்கடவன் மார்பில் இல்லாதிருக்கக் கண்டு அஞ்சியவருக்கு, முன்னிரவில் தானே தன் மனையாளோடு நந்தவனத்திற்கு வந்ததுவும், அனந்தாழ்வாரின் பிணையாக நந்தவனத்தில் கட்டுண்டு இருப்பவள் அனைத்து உயிர்களுக்கும் அன்னையாகிய அலர்மேல்மங்கை நாச்சியாரே என திருவேங்கடவன் தெரிவிக்க ஒரு நொடியும் ஐயனை அகலாத அன்னை தன் செய்கையால் ஒர் இரவு முழுதும் பிரிய நேரிட்டதை எண்ணி மிக்க வருத்தம் கொண்டார். அதற்கு ஈடுசெய்யும் பொருட்டு அவரே நாச்சியாரின் தகப்பனாராக இருந்து மீண்டும் திருவேங்கடவனுக்கு மணம் முடித்து சேர்த்து வைத்தார். இச்செயலால் திருமலை உறையும் திருவேங்கடவனுக்கு இவர் மாமனார் என அன்றிலிருந்து அழைக்கப்பட்டு வருகிறார்.

தனியன்

திருமலையிலேயே தன்னுயிர் நீத்த இவரை, அவர் வாழ்ந்த குடிலில் பள்ளிப்படுத்தி இன்றும் வழிபாட்டிற்காக திருமலை கோயில் நிர்வாகத்தால் நன்கு பராமரிக்கப்பட்டு வருகிறது. கீழ்க்கண்ட வடமொழி தனியன் இவரின் மேன்மையை பறைசாற்றுகிறது.

அகிலாத்ம குணாவாஸம் அஜ்ஞான திமிராபஹம்
ஆச்ரிதாநாம் ஸுஸரணம் வந்தே அநந்தார்ய தேசிகம்

ஆதாரம்

ஆறாயிரப்படி குருப்பரம்பர பிரபாவம்

மேற்கோள்கள்

இந்து சமயப் பெரியார்கள்
வைணவ அடியார்கள்
சின்னமனூர் மாணிக்கவாசகர் கோயில்

திருவாசகத்தை அருளிய மாணிக்கவாசகருக்கு தேனி மாவட்டத்தின் சின்னமனுாரில் கோயில் எழுப்பப்பட்டுள்ளது.  

இக்கோயிலானது சிவகாமியம்மன் கோவிலுக்குச் செல்லும் வழியில் உள்ளதால் இக்கோவிலுக்கும் பக்தா்கள் அதிக அளவில் சென்று வருகின்றனா். இங்கே தமிழில் வழிபாடு செய்யப்படுகிறது.

சன்னிதிகள்
இக்கோயிலின் மூலவரான மாணிக்கவாசகர் தெற்கு நோக்கி உள்ளார். இவர் நின்ற கோலத்தில் ருத்ராட்ச மாலை அணிந்து, வலது கையில் ருத்ராட்ச மாலையுடன் சின்முத்திரைக் காட்டியபடி உள்ளார். 

காசிவிசுவநாதர் - விசாலாட்சி இருவரும் பரிவார மூர்த்திகளாக உள்ளனர். 

இக்கோயிலில் சண்டிகேசுவரர், நவகிரக மண்டபம், கோரசனீசுவரர், சித்ரகுப்தர் சன்னதிகள் உள்ளன.

விழாக்கள்
 அனைத்து தமிழ் மாதங்களிலும் மக நட்சத்திரத்தன்று மாணிக்கவாசகருக்கு சிறப்பு பூசை செய்யப்படுகிறது.
 ஆனி, மார்கழி மாதங்களில் உத்திர நட்சத்திரத்தன்று மாணிக்கவாசகரும், நடராஜர் இருவரும் ஒரே சப்பரத்தில் உலா வருகின்றனர்.
 மாணிக்கவாசகர் குரு பூஜை நாளன்று தனித்து உலா வருகிறார்.

தல சிறப்புகள்
 சண்டிகேசுவரர் நின்ற கோலத்தில் உள்ளார். பொதுவாக சண்டிகேசுவரர் அமர்ந்த நிலையிலியே கோயில்களில் இருப்பார்.
 தியான கோலத்தில் எழுத்தாணியுடன் சித்ரகுப்தர் சிலையுள்ளது.
 நவக்கிரக மண்டபத்தில் உள்ள சனீசுவரர் கையில் கிளியுடன் உள்ளார்.
 கோரசனீசுவரர் எனும் சந்நதியில் சனிபகவான் கோரைப் பற்களுடன் உள்ளார்.

சான்றுகள்

தேனி மாவட்டத்திலுள்ள இந்துக் கோயில்கள்
கோட்பாடு

கோட்பாடு (doctrine) என்பது ஆழ்ந்த ஆராய்ச்சியை அடிப்படையாகக் கொண்டதும், அறிவு சார்ந்ததுமான ஒரு பொதுமைப்படுத்தும் சிந்தனையை அல்லது அச்சிந்தனையின் பெறுபேறுகளைக் குறிக்கும். எடுத்துக்காட்டாகச் சூழல் அமைவைப் பொறுத்து இப்பெறுபேறுகள் இயற்கை எவ்வாறு தொழிற்படுகிறது என்பது குறித்த ஒரு பொதுமைப்படுத்திய விளக்கமாக இருக்கலாம். கோட்பாடு என்பதைச் சோதனைகள் மூலம் நிறுவப்பட்ட அல்லது இல்லை என்று இன்னும் நிரூபிக்கப்படாததும் உண்மையை அடிப்படையாகக் கொண்டதுமான ஒரு கருதுகோள் எனலாம். 

கோட்பாடு என்னும் சொல்லுக்குத் தற்காலத்தில் வழங்கும் சொற்பொருள்கள் சில அதன் ஊகம் சார்ந்த தன்மையையும், பொதுமைப்படுத்தும் பண்பையும் குறித்துக் காட்டுகின்றன. எடுத்துக்காட்டாகக் கலைகளிலும், மெய்யியலிலும் "கோட்பாட்டு" அல்லது "கோட்பாடு சார்ந்த" போன்ற பயன்பாடுகள், இலகுவில் அளந்தறிய முடியாத எண்ணக் கருக்களையும், பட்டறிவு சார்ந்த தோற்றப்பாடுகளையும் குறிப்பதற்குப் பயன்படுகின்றன. அரிசுட்டாட்டிலின் வரைவிலக்கணங்களில் "கோட்பாடு" பெரும்பாலும் "செயல்முறை"க்கு முரண்பட்டதாகவே எடுத்துக்கொள்ளப்படுகிறது. கோட்பாட்டுக்கும், செயல்பாட்டுக்குமான வேறுபாட்டை மருத்துவத் துறையில் இருந்து எடுத்துக்காட்டு ஒன்றிம் மூலம் தெளிவாகக் காட்டலாம். மருத்துவக் கோட்பாடு, உடல்நலம், நோய்கள் என்பவற்றின் இயல்புகள் குறித்தும் அவற்றுக்கான காரணங்கள் குறித்தும் புரிந்துகொள்ள முயல்கிறது. மருத்துவத்தின் செயல்முறை மக்களை உடல்நலத்துடன் வைத்திருக்க முயல்கிறது. இவ்விரண்டும் ஒன்றுடன் ஒன்று தொடர்புள்ளவை ஆயினும், இரண்டும் தனித்தனியாக இருக்கவும் முடியும். ஏனெனில், ஒரு குறிப்பிட்ட நோயாளியைக் குணப்படுத்தாமல், உடல்நலத்தையும் நோய்களையும் பற்றி ஆய்வு செய்ய முடியும் என்பதுடன், குணப்படுத்தலின் அடிப்படைகளை அறிந்து கொள்ளாமலும் கூட ஒரு நோயாளியைக் குணப்படுத்த முடியும்.

தற்கால அறிவியலில், நன்றாக உறுதிப்படுத்தப்பட்ட இயற்கை குறித்த விளக்கமாக அமையும் அறிவியல் கோட்பாடுகளையே குறிக்கிறது. இத்தகைய அறிவியற் கோட்பாடுகள், அறிவியல் வழிமுறைகளுக்கு இசைவானவையாகவும், தற்கால அறிவியலின் கட்டளை விதிகளுக்கு அமைவானவையாகவும் இருக்கவேண்டியதும் அவசியம். இவ்வாறான கோட்பாடுகள், குறித்த துறைசார்ந்த எந்தவொரு அறிவியலாளரும், புரிந்துகொள்ளும்படியும், செயல்முறைகள் மூலம் அதை உறுதிசெய்யவோ அல்லது பொய்ப்பிக்கக் கூடியதாகவோ இருக்கும் வகையிலும் விளக்கப்பட வேண்டும். அறிவியற் கோட்பாடுகளே கூடிய அளவு நம்பத் தக்கவையாகவும், கண்டிப்பானவையாகவும், விரிவானவையாகவும் அமைந்த அறிவியல் அறிவுத் தொகுப்புக்கள் ஆகும். குறித்த நிலைமைகளில் இயற்கையின் நடத்தைகளை விபரித்து விளக்க முயல்வனவும், செயல்முறையில் சோதித்துப் பார்க்கக்கூடியவையுமான ஊகக் கணிப்புக்கள், அறிவியல் விதிகள் போன்றவை கோட்பாட்டில் இருந்து வேறுபட்டவை. இவை கருதுகோள்கள்.

"எவ்வாறு இருக்கவேண்டும்" என்று எடுத்துக்கூறும் வகையிலான நெறிப்படுத்துகின்ற, அல்லது விதிமுறை சார்ந்தனவாகவும் ஒரு கோட்பாடு இருக்கக்கூடும். இது, இலக்குகள், நெறிமுறைகள், நியமங்கள் போன்றவற்றை வழங்குகிறது. ஒரு கோட்பாடு, விளக்க மாதிரிகளோடு தொடர்பான அல்லது தொடர்பற்ற அறிவுத் தொகுப்பாகவும் அமையக்கூடும். இவ்வாறான அறிவுத் தொகுப்பின் உருவாக்கமே கோட்பாடாக்கம் எனப்படுகிறது.

குறிப்புகள்
  

கோட்பாடுகள்
தமிழ் இனி (குறும்படம்)

தமிழ் இனி என்பது 2012 இல் வெளிவந்த ஒரு தமிழ் குறும்படம் ஆகும்.  அமெரிக்காவில் வாழும் ஒரு தமிழ்க் குடும்பம் மொழியை பண்பாட்டுப் பின்புலத்தை அடுத்த தலைமுறையினருக்கு பரிமாறுவதில் இருக்கும் சிக்கலை இந்தக் குறும்படம் எடுத்துரைக்கிறது. இந்த படத்தின் மூலம், அமெரிக்க வாழ் தமிழர்களிடையே தமிழ் சென்றடைந்திருப்பதாக மணி ராம் மகிழ்கிறார்.

விருதுகள் 
நோர்வே தமிழ்த் திரைப்பட விழாவில் சிறந்த குறும்பட இயக்குநருக்கான விருது இந்த குறும்பட இயக்குநர் மணி ராமுக்கு கிடைத்தது.
நாளைய இயக்குநர் போட்டியில் சிறந்த படம், சிறந்த இயக்குநர், சிறந்த நடிகர் ஆகியவற்றிற்கான விருதுகள் இந்த குறும்படத்திற்கு வழங்கப்பட்டன.
 யூடியூபில் இரண்டரை லட்சத்திற்கும் அதிகமான பார்வைகளைப் பெற்றுள்ளது.

மேற்கோள்கள்

வெளி இணைப்புகள் 
 தமிழ் இனி

2012 தமிழ் குறும்படங்கள்
ஐக்கிய அமெரிக்க தமிழ் குறும்படங்கள்
தமிழ் குறும்படங்கள்
நானும் ஒரு தாய் (குறும்படம்)

நானும் ஒரு தாய் என்பது 2012 இல் வெளிவந்த ஒரு தமிழ் குறும்படம் ஆகும். "குழந்தையைப் பெற்றெடுத்தல் ...ஆண்களுக்கு அச்செயல் ஒரு தொழிற்சாலை உற்பத்தியாகி விடுகின்றது. இந்த இயற்கை சுழன்றால் ஆண்களின் மனநிலை என்னவாகும் என்பதையும் பெண்கள் எவ்வாறு எதிர்வினையாற்றுவார்கள் என்பதையும்" இப் படம் விபரிக்கிறது.  இந்தப் படத்தின் இயக்குநர் கோவர்த்தனன் ஆவார்.  இது பல விருதுகளைப் பெற்றுள்ளது.

மேற்கோள்கள்

வெளி இணைப்புகள் 
 நானும் ஒரு தாய்

தமிழ் குறும்படங்கள்
2012 தமிழ் குறும்படங்கள்
இந்தியத் தமிழ் குறும்படங்கள்
இடுக்கண் (குறும்படம்)

இடுக்கண் 2012 இல் வெளிவந்த ஒரு தமிழ் குறும்படம் ஆகும்.  ஒரு முதிய ஏழை வியாபாரி தனது நோய்வாய்பட்ட மனைவிக்காக பணம் ஈட்ட சிரமப்படுகிறார்.  அவருக்கு ஒரு ஏழை பிச்சைக்காரர் உதவுகிறார்.  இதை மிக உருக்கமாகச் சித்தரித்துள்ளார்கள்.

இக் குறும்படம் கான் திரைப்பட விழாவுக்கு தெரிவு செய்யப்பட்டது.  நோர்வே தமிழ்த் திரைப்பட விழாவில் சிறந்த படமாக இது விருது பெற்றது.

மேற்கோள்கள்

வெளி இணைப்புகள் 
 இடுக்கண்

தமிழ் குறும்படங்கள்
2012 தமிழ் குறும்படங்கள்
இந்தியத் தமிழ் குறும்படங்கள்
உபமன்யு

உபமன்யு என்பவர் பிரம்ம ரிஷியான வியாக்ரபாதர் மற்றும் ஆத்ரேயி தம்பதியினரின் மகனும், அயோதௌம்யர் மகரிசியின் சீடரும் ஆவார். இவர் சிறு குழந்தையாக இருந்த பொழுது பசியின் காரணமாக அழுதார், அப்போது சிவபெருமானே பாற்கடலை இவருக்கு தந்தார். கிருஷ்ணனுக்கு குழந்தை வரம் கிடைக்க சிவபெருமானை வேண்டும் படி வழிகாட்டியவர் இவரே. 

காஞ்சிபுரம் உபமன்னீசுவரர் கோயில் என்ற சிவாலயத்தில் உபமன்யு வழிபட்டுள்ளார். இத்தலத்தில் உள்ள இறைவனிடம் தனக்கு அதிக பால் வேண்டும் என உபமன்யு வேண்டினார். அதனால் சிவபெருமான் பாற்கடலையே உபமன்யுவிற்கு அளித்தார். பசியாறிய உபமன்யுவிற்கு சிவபெருமான் ஞானமும், இளமையும் தந்தார்.

இவற்றையும் காண்க
 மகாபாரதம்
 உபமன்யு பக்த விலாசம்

ஆதாரங்கள் மேற்கோள்கள்
 ஆதித்திய புராணம்

வெளி இணைப்புகள்
 உபமன்யு மகரிஷி வரலாறு

இந்து தொன்மவியல் மாந்தர்
முனிவர்கள்
கதிர்அறுவை மருத்துவம்

பொதுவாகப் பல கூறுகளாக அல்லாமல் ஒரே கூறாக, முப்பரிமாணக் கோட்பாட்டின் அடிப்படையில் புற்றுநோய்க்கு தேர்ந்து மருத்துவம் செய்யும் முறை கதிர்அறுவை மருத்துவம் (radiosurgery) ஆகும். இது பல தளங்களிலிருந்து, பலகோணங்களில், எக்சு-கதிர் கற்றையினைச் செலுத்துவதன் மூலம் மேற்கொள்ளப்படுகிறது. கதிரறுவை மருத்துவ முறையை முதன் முதலில் வரையறுத்தவர் லார்சு லெக்சல் எனும் சுவீடிய அறிவியலாளர் ஆவார்.

கதிரறுவை மருத்துவத்திற்காக காமா கத்தி (Gamma knife) எனும் கருவி பயன்படுத்தப்படுகிறது. இக்கருவி சுவீடனின் [[கரோலின்ஸ்கா மையம்|கரோலின்ஸ்கா மையத்தைச் சேர்ந்த லார்சு லெக்சல், மற்றும் லாடிசுலாவ் ஸ்டைனர், உப்சலா பல்கலைக்கழகத்தைச் சேர்ந்த கதிருயிரியலாளர் போர்ச் லார்சன் ஆகியோர் வடிவமைத்தனர். இது லெக்சல் காம்மா கத்தி எனவும் அழைக்கப்படுகிறது. பல விற்பனையாளர்களும் இன்று எக்சு கத்தி (X knife) என்னும் கருவியினைச் சந்தைப்படுத்துகிறார்கள். இதற்காக சட்டங்கள் உள்ளன. இது முப்பரிமாண முறையில் மேற்கொள்ளப்படுவதால், முப்பரிமாண கதிர் அறுவை மருத்துவம் (Steriotactic radio surgery- SRS) எனப்படுகிறது. லினாக் (Linac), கிளினாக்(Clinac) என்கிற கருவிகளுடன் முப்பரிமாண கதிர் மருத்துவமும் (steriotactic radio therapy) மேற்கொள்ளலாம். இது SRT எனப்படும். இவையாவும் கணினி துணையுடன் சாத்தியமாகிறது.

மேற்கோள்கள்

கதிர் மருத்துவம்
இலாவர் கோர்னிலோவ்

இலாவர் ஜார்ஜியெவிச் கோர்னிலோவ்  (Lavr Georgiyevich Kornilov, , ; 18 ஆகத்து 1870–13 ஏப்ரல் 1918) முதல் உலகப் போரின் போதும் தொடர்ந்த  உள்நாட்டுப் போரின் போதும் இம்பீரியல் உருசியப் படையில் புலனாய்வு அதிகாரியாகவும் ஜெனரலாகவும் பணியாற்றியவர். இவர் ஆகத்து/செப்டம்பரில் அலெக்சாண்டர் கெரென்சுகியின் இடைக்கால அரசை வலுப்படுத்த எண்ணி தோல்வியுற்ற கோர்னிலோவ் நிகழ்விற்காக பெரிதும் அறியப்படுகிறார். அரசுத் தலைவர் கெரென்சுகி போல்செவிக்குகளால் சிறைபடுத்தப் பட்டுள்ளதாக தவறாக எண்ணி இவர் நிகழ்த்திய இராணுவ நடவடிக்கையால் இராணுவப் புரட்சி நிகழ்த்தியதாக கைது செய்யப்பட்டார். இந்நிகழ்வு கெரென்சுகியின் ஆட்சியை வலுப்படுத்துவதற்கு மாற்றாக பலவீனப்படுத்தியது.

மேற்சான்றுகள்

நூற்கோவை
Richard Pipes, The Russian Revolution (Knopf, 1990)
Orlando Figes, A People's Tragedy (Viking, 1996)
Evan Mawdsley, The Russian Civil War (Birlinn, 2008)

வெளி இணைப்புகள்

உருசியாவின் வரலாறு
உருசிய மக்கள்
1870 பிறப்புகள்
1918 இறப்புகள்
ரம்யா

திவ்யா ஸ்பந்தனா(29 நவம்பர் 1982), மக்களால் அறியப்படும் ரம்யா, இவர் வொக்கலிகர் இனத்தில் பிறந்தவர், இவர் தென்னிந்தியத் திரைப்பட நடிகையும் கர்நாடக மாநிலத்திலுள்ள மாண்டியா தொகுதியின் நாடாளுமன்ற உறுப்பினரும் ஆவார். அவரின் தங்கை கீர்த்தனா தேவி என்றழைக்கப்படும் சஹானா இப்போது திரைத் துறையில் கால் பதித்துள்ளார்.. கன்னடத் திரையுலகில் அறிமுகமான இவர், தமிழ் மற்றும் தெலுங்கு முதலிய மொழிகளிலும் நடித்துள்ளார்.
திவ்யா தனது பள்ளிப்படிப்பை ஜெயின்ட் ஹில்டா(ஊட்டி), மற்றும் சேக்ர்ட் ஹர்ட் பள்ளி (சர்ச் பார்க்)
(சென்னை)யிலும் முடித்தார். பட்டப்படிப்பை பெங்களுரூவில் உள்ள செயின்ட் ஜோசப் கல்லூரியில் துவங்கி பாதியில் கைவிட்டார்.

தமிழ்ப் படங்கள்

குறிப்புகள் 

கர்நாடக அரசியல்வாதிகள்
1982 பிறப்புகள்
15வது மக்களவை உறுப்பினர்கள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
இந்திய நடிகைகள்
21-ஆம் நூற்றாண்டு இந்திய அரசியல்வாதிகள்
தென்னிந்திய பிலிம்பேர் விருதுகளை வென்றவர்கள்
நைட்ரிக் ஆக்சைடு

நைட்ரிக் ஆக்சைடு (Nitric oxide) (அல்லது நைத்திரசன் மோனாக்சைடு), என்னும் மூலக்கூற்றின் வேதிவாய்பாடு:NO. கட்டற்ற மூலக்கூறான நைட்ரிக் ஆக்சைடு வேதியியல் தொழிற்கூடங்களில் ஒரு முக்கியமான வினை இடைப்பொருளாக உள்ளது. தானுந்து இயந்திரங்கள், படிம எரிபொருள் மின் உற்பத்தி நிலையம் ஆகியவற்றில் எரிபொருட்கள் காற்றில் எரியும்போது நைட்ரிக் ஆக்சைடு உடன் விளைபொருளாக உருவாகிறது. இடி, மின்னல், புயலின் போது ஏற்படும் மின்கசிவுகளினால் இயற்கையாக உருவாகிறது. பாலூட்டிகளில் பல  உடலியக்க, நோய்க்குரிய செயற்பாடுகளில் நைட்ரிக் ஆக்சைடு ஒரு முக்கியமான உயிரணு சமிக்ஞை மூலக்கூறாக உள்ளது.

மேற்கோள்கள்

உயிர்வேதியியல்
ஆக்சைடுகள்
நைதரசன் சேர்மங்கள்
கனிம நைதரசன் சேர்மங்கள்
தனி உறுப்புகள்
நைட்ரசன் ஆக்சைடுகள்
ஈரணு மூலக்கூறுகள்
பார்வை இடவழு

பார்வை இடவழு அல்லது இடமாறு தோற்றவழு (parallax error) என்பது கண் பார்வைச் சரிவினால் அளவில் ஏற்படும் வழு ஆகும். இதன் காரணமாக எடுக்கப்படும் அளவுகள் கூடுதலாகவோ அல்லது குறைவாகவோ தோன்றும்.

மேற்கோள்கள்

ஒளியியல்
கோணங்கள்
பார்வை
மதிப்புறு இலக்கங்கள்

ஒரு எண்ணின் மதிப்புறு இலக்கங்கள் (significant figures) என்பது, அவ்வெண்ணின் நுண்ணியம். நுண்ணியத்துக்குப் பங்களிப்புச் செய்யும் பொருள் கொண்ட இலக்கங்களைக் குறிக்கும். இது பின்வருவன தவிர்ந்த பிற இலக்கங்களை உள்ளடக்கும்.

 முன் சுழிகள் 
 பின்தொடர் சுழிகள் - எண்ணின் அளவைக் குறிப்பதற்கான பிடிப்பிடங்களாக மட்டும் இருக்கும்போது.
 போலி இலக்கங்கள் - எடுத்துக்காட்டாக, குறைந்த நுண்ணியத்துடனான தரவுகளைக் கொண்டு கூடிய நுண்ணியத்துடன் கணிக்கப்பட்டதனால் அல்லது குறைவான நுண்ணியத்தையே கொடுக்கக்கூடிய கருவிகளைக்கொண்டு கூடிய நுண்ணியத்துடன் அளக்கப்பட்டதால் உருவான இலக்கங்கள்

மதிப்பிலா இலக்கங்களைத் தருவதைத் தவிர்ப்பதற்காக எண்கள் பெரும்பாலும் முழுதாக்கம் செய்யப்படுகின்றன. எடுத்துக்காட்டாக, அண்மித்த ஒரு கிராம் நுண்ணியத்துடன் அளக்கக்கூடிய கருவியொன்றிலிருந்து 12.345 கிகி வாசிப்புப் பெறப்பட்டு, அதை 12.34500 கிகி எனத் தந்தால் அது போலி நுண்ணியத்தை உருவாக்கும். அளவின் நுண்ணியத்தைக் குறிப்பதற்காக அன்றி, எளிமைக்காகவும் எண்களை முழுதாக்கம் செய்வது உண்டு. எடுத்துக்காட்டாக, செய்தி ஒலிபரப்பில் வேகமாக வாசிக்கும் நோக்கத்துக்காக இவ்வாறு செய்வது உண்டு.

பதின்ம இடங்களின் எண்ணிக்கையை (பதின்மப் புள்ளியைத் தொடர்ந்துவரும் இலக்கங்களின் எண்ணிக்கை) வைத்தும் கணக்கீட்டு நுண்ணியம் வரையறுக்கப்படுவது உண்டு. புள்ளிக்கப்பால் வரும் இலக்கங்களின் எண்ணிக்கை முக்கியத்துவம் பெறும் நிதி, பொறியியல் என்பவை தொடர்பான பயன்பாடுகளில் இந்த வரைவிலக்கணம் பயனுள்ளது.

மதிப்புறு இலக்கங்களை அடையாளங்காணல்
எண்களை எழுதும்போது அவற்றுக்கு விளக்கம் காணும்போதும் மதிப்புறு இலக்கங்களை அடையாளம் காண்பதற்கான விதிகள் பின்வருமாறு:

 சுழி அல்லாத எல்லா இலக்கங்களும் மதிப்புறு இலக்கங்கள் ஆகும். எடுத்துக்காட்டாக, 91 இரண்டு மதிப்புறு இலக்கங்களைக் (9ம் 1ம்) கொண்டது. அதேவேளை 123.45 ஐந்து மதிப்புறு இலக்கங்கள் உடையது (1, 2, 3, 4, 5 என்பன).
 சுழி அல்லாத இலக்கங்களுக்கு இடையில் வரும் எல்லாச் சுழிகளும் மதிப்புறு இலக்கங்களே. எடுத்துக்காட்டாக, 101.1203 ஏழு மதிப்புறு இலக்கங்கள் உடையது (1, 0, 1, 1, 2, 0, 3 என்பன).
 முன் சுழிகள் மதிப்புறு இலக்கங்கள் அல்ல. எடுத்துக்காட்டாக, 0.00052 இல் இரண்டு மதிப்புறு இலக்கங்களே உண்டு (5, 2 என்பன).
 பதின்மப் புள்ளியைக் கொண்ட ஒரு எண்ணில், பின்தொடர் சுழிகள் மதிப்புறு இலக்கங்கள் ஆகும். எடுத்துக்காட்டாக. 12.2300 ஆறு மதிப்புறு இலக்கங்களைக் கொண்டது (1, 2, 2, 3, 0, 0 என்பன). 1 எனும் இலக்கத்துக்கு முன்னுள்ள சுழிகள் மதிப்புறு இலக்கங்கள் அல்ல என்பதால், 0.000122300 என்னும் எண்ணும் ஆறு மதிப்புறு இலக்கங்களையே கொண்டது. அத்துடன், மூன்று பின்தொடர் சுழிகளைக் கொண்டுள்ளதால், 120.00 என்னும் எண் 1, 2, 0, 0, 0 என்னும் ஐந்து மதிப்புறு இலக்கங்களைக் கொண்டது. 
 மதிப்புறு இலக்கங்களை அடையாளம் காண்பதில் பதின்மப் புள்ளியைக் கொண்டிராத எண்ணொன்றில் காணப்படும் பின்தொடர் சுழிகள் குழப்பம் தரக்கூடியன. எடுத்துக்காட்டாக, 1300 என்னும் எண் அதன் நுண்ணியம் கிட்டிய நூறு என்பதைக் குறிக்கிறதா அல்லது கிட்டிய நூறுக்கு முழுதாக்கம் செய்யப்பட்டதா என்பதில் தெளிவற்ற நிலை உள்ளது. இப்பிரச்சினையைத் தீர்ப்பதில் பல்வேறு முறைகள் பின்பற்றப்படுகின்றன.

மேற்கோள்கள்

கணிதம்
எண்சார் பகுப்பாய்வு
எண்கணிதம்
ஒப்பு திசை வேகம்

இயங்கிக் கொண்டிருக்கும் இரு பொருட்களுக்கிடையே உள்ள ஒப்பு திசைவேகம் (Relative velocity) என்பது, எந்த அளவில் அவ்விரு பொருட்களுக்கிடையே உள்ள தூரம் அலகு நேரத்தில் கூடுகிறது அல்லது குறைகிறது என்பதனைக் குறிக்கும். தொடர் வண்டி போன்ற ஓடிக்கொண்டிருக்கும் வாகனங்களில் பயணிக்கும் போது இதனை உணரலாம்.

A என்கிற பொருள், மணிக்கு 15 கி. மீ. திசைவேகத்துடனும் B என்னும் பொருள் 25 கி.மீ. திசைவேகத்துடனும் ஒரேதிசையில் செல்வதாகக் கொண்டால் A ன் ஒப்பு திசைவேகம் 15-25= - 10 கி.மீ./மணி ஆகும். மாறாக இவை எதிரெதிர் திசையில் செல்வதாகக் கொண்டால் 15 - (-25), A ன் ஒப்பு திசைவேகம் 40 கி.மீ./மணி ஆகும்.

மேற்கோள்கள்

குறிப்புகள் 
 

இயற்பியல்
சாகித்திய அகாதமியின் இளம் எழுத்தாளர் விருது

சாகித்திய அகாதமியின் இளம் எழுத்தாளர் விருது அல்லது யுவ புராஸ்கர் (Yuva Puraskar)  என்பது இந்திய அரசு அமைப்பான சாகித்திய அகாதமி, 35 வயதுக்கு உட்பட்ட இளம் எழுத்தாளர்களை ஊக்குவிக்கும் வகையில், ‘இளம் எழுத்தாளர்’ (யுவ புரஸ்கார்) எனும் தலைப்பில் வழங்கிச் சிறப்பிக்கும் விருது ஆகும். ஆண்டுதோறும் இருபத்தி நான்கு இந்திய மொழிகளில் படைப்புகளில் சிறந்த இளம் எழுத்தாளர்களுக்கு இந்த விருதுகள் வழங்கப்படுகின்றன. இந்திய மொழிகளில் வெளிவரும் கதை, கட்டுரை, கவிதை நூல்களுக்கு, மொழிகளின் வாரியாக வழங்கப்படுகிறது. ஒவ்வொரு மொழியிலும் வெளியான நூல்களில் கதை, கட்டுரை, கவிதை என்று ஏதாவது ஒரு நூலுக்கு இவ்விருது வழங்கப்படுகிறது. 2011-இல் நிறுவப்பட்ட இவ்விருது ரூ.50,000 ரொக்கமும் செப்புத் தகடும் பரிசாகக் கொண்டது.

விருதை வென்றவர்கள் (தமிழ்) 
 2011 எம். தவசி - சேவல்கட்டு - புதினம்
 2012 மலர்வதி (இ. மேரி பிளாரா) - துப்புக்காரி 
 2013 கதிர் பாரதி - மெசியாவுக்கு மூன்று மச்சங்கள் - கவிதைகள்
 2014 ஆர். அபிலாஷ் - கால்கள் -  புதினம்
 2015 வீரபாண்டியன் - பருக்கை - புதினம்
 2016 லட்சுமி சரவணக்குமார் - கானகன் - புதினம்
 2017 ஜெ. ஜெயபாரதி (மனுஷி) - ஆதிக் காதலின் நினைவுக் குறிப்புகள் - கவிதைகள்
2018 சுனீல் கிருஷ்ணன் - அம்பு படுக்கை (சிறுகதைத் தொகுப்பு)
2019 சபரிநாதன் - வால் (கவிதை தொகுப்பு)
2020 சக்தி - மரநாய் (கவிதைத் தொகுப்பு)
 2021 கார்த்திக் பாலசுப்பிரமணியன் - நட்சத்திரவாசிகள் (புதினம்)
 2022 ப. காளிமுத்து - தனித்திருக்கும் அரளிகளின் மதியம் (சிறுகதைத் தொகுப்பு)
 2023 ராம் தங்கம் - திருக்கார்த்தியல் (சிறுகதைத் தொகுப்பு)
 2024 லோகேஷ் ரகுராமன் - விஷ்ணு வந்தார் (சிறுகதைத் தொகுப்பு)

மேலும் காண்க 
 சாகித்திய அகாதமி யுவ புராஸ்கார் விருது பெற்ற தமிழர்கள் பட்டியல்

மேற்கோள்கள் 

 சாகித்திய அகாதமி விருதுகள்
இந்திய இலக்கிய விருதுகள்
லா பா சாட்

லா பா சாட் (Lau Pa Sat, "பழைய கடைத்தொகுதி") அல்லது தெலோக் ஆயர் கடைத்தொகுதி (Telok Ayer Market) என்பது சிங்கப்பூரின் மையப் பகுதியில் அமைந்துள்ளது. சிங்கப்பூரின் வரலாற்றுச் சிறப்புமிக்க கட்டிடங்களில் இதுவும் ஒன்று. 1825 முதல் இக்கடைத் தொகுதி இயங்கிவருகிறது. இது பல்வேறு சிறு உணவுக்கடைகள், 24 மணி நேரம் இயங்கும் கடைகள், செருப்பு தைக்கும் கடை, தையல் கடை போன்றவற்றைக் கொண்டுள்ளது. இதில் பெரும்பாலும் உணவுக் கடைகளே அதிகம். பல்வேறு நாட்டு உணவுகள் கிடைக்கும் இடம் இது. புனரமைப்பிற்கு முன்னர் வார இறுதி நாட்களில் சிறு இசைக்குழுவின் இசைக் கச்சேரி நடந்து வந்தது.

வரலாறு
 
19 ஆம் நூற்றாண்டில் இக்கடைத் தொகுதியானது  மிகச்சிறிய மரக்கட்டிடத்தில் இருந்து வந்தது. தெலோக் ஆயர் என்ற மலாய் மொழிச் சொல்லுக்கு தண்ணீர் வளைகுடா என்று பெயர். இக்கடைத் தொகுதியானது அழகிய வேலைப்பாடுகளுடன் கூடிய வார்ப்பு இரும்பினால் கட்டப்பட்டுள்ளது.

முதலில் பல்வேறு வகையான கடைகள் இங்கு இருந்தாலும் 1973 ற்கு பின்னர் இதில் பெரும்பாலும் உணவுக்கடைகளே இயங்கிவருகின்றன. ஃராபல்ஸ் ப்ளேஸ் இரயில் நிலையம் இதன் அருகில்  அமைந்துள்ளது.

மறுசீரமைப்பு
பராமரிப்பு மற்றும் மேம்பாட்டுப் பணிகளுக்காக செப்டம்பர் 01 ,2013 முதல் இரண்டு மாதங்களுக்கு மூடப்படும் என அறிவிக்கப்பட்டது. நான்கு மில்லியன் செலவில் மேற்கொள்ளப்பட்ட மேம்பாட்டுப் பணிகள் 9 மாதங்கள் நடைபெற்றன. பராமரிப்பு மற்றும் மேம்பாட்டுப் பணிகளுக்குப் பின்னர் 2014 ஆம் ஆண்டு ஜூன் மாதம் 30 ஆம் தியதி மீண்டும் செயல்படத் தொடங்கியது. பல புதிய கடைகளும் செயல்படுகின்றன. மறுசீரமைப்பிற்கு முன்னர் 90 கடைகளுடன் இயங்கி வந்தது. இப்போது 54 உணவுக் கடைகளும் (stalls) 14 சிறு உணவுச் சாலைகளுடனும் (mini restaurants) இயங்கிவருகிறது.

புகைப்படங்கள்
மேம்படுத்தப்பட்ட "லா பா சாட்"டின் (தெலோக் ஆயர் கடைத்தொகுதி)யின் புகைப்படங்கள்.

மேற்கோள்கள்

இணைப்புகள்
360 டிகிரி கோணத்தில் காண 
இணையதளம்  

சிங்கப்பூரில் கட்டடங்களும் கட்டமைப்புகளும்
சித்தாமூர்

சித்தாமூர் தமிழ்நாட்டின் செங்கல்பட்டு  மாவட்டத்தில் உள்ள சித்தாமூர் ஊராட்சி ஒன்றியத்தில் அமைந்த ஒரு சிற்றூர் ஆகும்.  இதன் அருகில் மகாபலிபுரம், பாண்டிச்சேரி போன்ற சுற்றுலாத் தலங்கள் அமைந்துள்ளன சித்தாமூர் மாவட்டத் தலைநகரான செங்கல்பட்டிலிருந்து 38 கிமீ தூரத்திலும், மாநிலத்தலைநகரான சென்னையிலிருந்து 93 கிமீ தூரத்திலும் அமைந்துள்ளது. இதன் அருகில் பல கல்லூரிகளும், பள்ளிகளும் அமைந்துள்ளன.

மேற்கோள்

செங்கல்பட்டு மாவட்ட ஊர்களும் நகரங்களும்
அன்னா மாணி

அன்னா மாணி (Anna Mani) (23 ஆகத்து 1918 – 16 ஆகத்து  2001) ஓர் இந்திய இயற்பியலாளரும் வானிலை ஆய்வாளரும் ஆவார். இவர் இந்திய வானிலை ஆராய்ச்சி துறையின்  துணை இயக்குநராக பணி புரிந்தார். இவர் வளிமண்டலவியல் கருவி மயமாக்கல் துறையில் குறிப்பிடத்தக்க பங்களிப்புகளை அளித்தார். இவர் சூரிய மற்றும் காற்று ஆற்றல் அளவீடுகள், ஓசோன்  அளவீடுகள் ஆகியவற்றை  ஆய்வு நடத்தி  ஏராளமான ஆய்வேடுகளை  வெளியிட்டார்.

இளமை வாழ்க்கை 
அன்னா மாணி பீருமேடு, திருவாங்கூரில் பிறந்தார். இவரது தந்தை ஒரு குடிசார் பொறியாளர். இவரது  குடும்பத்தில் எட்டு குழந்தைகளில் இவர் ஏழாவது குழந்தை. இவரது குழந்தைப் பருவத்தில் பெருவேட்கையுடைய வாசகராக இருந்தார். இவர் வைக்கம் சத்தியாக்கிரகத்தின் போது காந்தியின்  நடவடிக்கைகள் மூலம் ஈர்க்கப்பட்டார். தேசிய இயக்கதின்பால் ஈர்க்கப்பட்டு, இவர் கதர் ஆடைகள் மட்டுமே அணிய முடிவு  எடுத்தார். மருத்துவம் பயில  வேண்டும் என்று ஆர்வம் கொண்ட போதிலும், இயற்பியல் மீது கொண்ட பற்றால் இயற்பியல் கற்க முற்பட்டார். 1939 இல், இவர் இயற்பியல் மற்றும் வேதியியலில்  மாநிலக் கல்லூரி, சென்னையில் இருந்து இளநிலை அறிவியல் கௌரவ பட்டம் பெற்றார்.

தொழில் வாழ்க்கை 
மாநிலக் கல்லூரி, சென்னையில்  படிப்பை முடித்த பிறகு, இவர் பேராசிரியர் ச. வெ. இராமன் கீழ், மாணிக்கம் மற்றும் வைர ஒளியியல் பண்புகள் ஆராய்ச்சியில் வேலை செய்தார். இவர் ஐந்து ஆராய்ச்சி கட்டுரைகள் எழுதிய போதிலும்,  இயற்பியலில் முதுகலை பட்டம் இல்லை என்பதால், முனைவர் பட்டம் இவருக்கு மறுக்கப்பட்டது. இவர் இயற்பியல் படிப்பைத் தொடர  பிரிட்டன் சென்றார் என்றாலும், இவர் இம்பீரியல் காலேஜ் இலண்டனில் வளிமண்டலவியல் கருவி மயமாக்கல்  படிப்பை தேர்ந்தேடுத்தார். 1948இல் இந்தியா திரும்பிய பிறகு, இவர் புனேவில்  உள்ள வானிலை ஆராய்ச்சி துறையில் சேர்ந்தார். இவர் வளிமண்டலவியல் கருவியாக்கம் பற்றிய பல ஆராய்ச்சி கட்டுரைகள் வெளியிட்டார். இவர் 1976 ஆம் ஆண்டில் இந்திய வானிலை ஆராய்ச்சி துறை துணை இயக்குனராக  ஓய்வு பெற்றார். இவர் இரண்டு புத்தகங்களை எழுதியுள்ளார். அவை -  1980இல் 'The Handbook for Solar Radiation data for India   மற்றும் 1981இல். Solar Radiation over India.   இவர்  1987இல் கே. ஆர். ராமநாதன் பதக்கம் வென்றார்.

மறைவு 
1994இல் பக்கவாதத்தால் பாதிக்கப்பட்டு, 16 ஆகத்து 2001இல் திருவனந்தபுரத்தில் காலமானார்.

வெளியீடுகள் 
 1992. இந்தியக் காற்று ஆற்றல் வள அளக்கை, vv. 2. xi + 22 pp. Ed. Allied Publ. , 
 1981. இந்தியாவில் சூரியக் கதிர்வீச்சு x + 548 pp.
 1980. இந்திய சூரியக் கதிர்வீச்சுத் தரவுகள் கைந்நூல்

மேற்கோள்கள் 

1918 பிறப்புகள்
2001 இறப்புகள்
இந்தியப் பெண் அறிவியலாளர்கள்
கேரளப் பெண் அறிவியலாளர்கள்
பெண் அறிவியலாளர்கள்
பெண் இயற்பியலாளர்கள்
காந்தியவாதிகள்
தெலுங்குத் தாய் வாழ்த்து

என் தெலுங்குத் தாய்க்கு (தெலுங்கு: మా తెలుగు తల్లికి) என்பது “மா தெலுகு தல்லிக்கி” என்று தெலுங்கு மொழியில் தொடங்கும் ஒரு தெலுங்கு மொழிப் பாடலாகும். இந்தப் பாடல் ஆந்திரப் பிரதேச அரசின் ஏற்பு பெற்ற பாடலாகும். தெலுங்குத் தாய் குறித்த இப்பாடலுக்கு சித்தூர் சங்கரம்பாடி சுந்தராச்சாரி என்ற கவிஞர், தீன பந்து என்ற தெலுங்கு திரைப்படத்திற்காக எழுத, தங்குதுரி சுர்யகுமாரி என்ற பாடகி இசையமைத்துப் பாடினார். பின்னர் இப்பாடல் ஆந்திரப் பிரதேச அரசால் அதாகாரப்பூர்வமாக ஏற்க்கபட்டது.

பாடல் வரிகள்

தெலுங்கு மொழிப் பாடல்
ஆந்திரப் பண்பாடு
இந்திய மாநிலப் பண்கள்
பொன்னவன் கனாநூல்

பொன்னவன் கனாநூல்  என்னும் நூலிலிருந்து நான்கு பாடல்களை அடியார்க்கு நல்லார் தம் சிலப்பதிகார உரையில் பேற்கோளாகத் தருகிறார்.  கட்டளைக் கலித்துறை யாப்பால் அமைமைந்த 30 பாடல்கள் இந்த நூலில் மண்டலித்து வருகின்றன.  இந்த நூலின் ஆசிரியர் பொன்னவன் என்பதை இந்த நூலின் பாடல்களில் ஒன்று தெரிவிக்கிறது.  இது பிரகஸ்பதி என்பவரால் வடமொழியில் செய்யப்பட்ட கனவு நூலின் மொழிபெயர்ப்பு ஆகும்.  அம்பர் என்னும் ஊரில் வாழ்ந்த 'கணபுரத் தேவன்' என்பவன் தமிழில் சொல்லப் பொன்னவன் நூலாக்கினார் எனத் தெரிகிறது. கணபுரத்தேவன் இந்த நூலாசிரியர் பொன்னவனின் தந்தை.  இந்த நூல் நல்ல நடையில் உள்ளது. எனினும் 11 ஆம் நூற்றாண்டிதாக நாம் கருதத் நடை இதில் இல்லை.

செய்திகள்
இந்த நூல் சொல்லும் செய்திகள்
இன்ன யாமத்தில் கண்ட கனவு இன்ன காலத்துக்குள் பலன் தரும்.
இன்ன கனவு இன்ன பலனைத் தரும்

பாடல் - எடுத்துக்காட்டு 
விரை மலர்த் தாளில் செருப்பு மிதியடி மென் குடை என்று
உரை செயத் தக்கன கூறிய ஆயுதம் ஒண் கனவா
இரவிடைக் கண்டிடில் தான் பர தேசத்தில் யாத்திரை போம்
பரவிடத் தக்கன வாள் கேடு இவற்று இவை பற்றிடுமே

அடிக்குறிப்பு

வெளி இணைப்புகள்
பொன்னவன் கனாநூல் (PDF வடிவிலும் உள்ளது)

11 ஆம் நூற்றாண்டுத் தமிழ் நூல்கள்
நம்பிக்கைகள்
பாலி மைனா

பாலி மைனா (Bali Myna, Leucopsar rothschildi) என்பது நடுத்தர அளவிலான (25 செ.மி நீளம்) மைனாவாகும். இது ஏறக்குறைய வெண்மையாகவும், தளர்வான கொண்டையும், இறக்கை மற்றும் வாலின் முனையில் கருப்பு நிறமும் கொண்டு காணப்படும். இதன் கண்களைச் சுற்றி நீல நிறத் தோலும், மஞ்சள் நிற சொண்டும், சாம்பல் நிறக் கால்களும் காணப்படும். இரு பாலினங்களும் ஒத்த உருவைக் கொண்டு காணப்படும்.

உசாத்துணை

வெளி இணைப்புகள் 

 ARKive – images and movies of the Bali Starling (Leucopsar rothschildi) 
 BirdLife Species Factsheet
 Red Data Book 
 Bali Starling Conservation Project on Nusa Penida
 Bali Bird Sanctuary on Nusa Penida
 A Sanctuary in the making 
 End of the Road for the Bali Starling 

மைனா
சாரு மசூம்தார்

சாரு மஜூம்தார் (15 மே 1918 – 28 சூலை 1972) இந்திய சுதந்திரப் போராட்ட வீரர். தேபாகா என்ற இடத்தில் ஒன்றுபட்ட கம்யூனிஸ்ட் கட்சியின் கீழ் நடைபெற்ற விவசாயிகளுக்கு நிலம் வேண்டும் என்ற போராட்டத்தில் பங்கு பெற்றவராவார். பின்னாளில் நக்சல்பாரி என்ற ஆயுதமேந்திய போராட்டக் குழுவை உருவாக்கி தலைமை தாங்கியவர் ஆவார்.

எட்டுக் கட்டுரைகள் 
சாரு மஜூம்தார்  கம்யூனிச இயக்கம் குறித்து எழுதிய எட்டுக் கட்டுரைகள் கவனத்துக்குள்ளானது.

மேற்கோள்கள்

மூலம் 
 Is there a Charu Mazumdar Thought?
 Charu Majumdar Archives

1918 பிறப்புகள்
1972 இறப்புகள்
இந்திய அரசியல்வாதிகள்
நக்சலைட்டுகள்
மேற்கு வங்காள நபர்கள்
இந்திய விடுதலைப் போராட்ட வீரர்கள்
வங்காள மக்கள்
இந்தியப் புரட்சியாளர்கள்
இருபதாம் நூற்றாண்டு இந்திய அரசியல்வாதிகள்
ஆர்மீனிய இளவரசி இசபெல்லா

இளவரசி இசபெல்லா (Princess Isabella, ; 1275/1280 – 1323) ஆர்மீனியாவின் இரண்டாம் லியொவின் மகள் ஆவார். இவர் 1292/1293-ஆம் ஆண்டு டயரின் இளவரசர் அமல்ரிக்கைத் திருமணம் செய்தவர், அவர் மூலம் ஆறு குழந்தைகளைப் பெற்று எடுத்தார். இவர் 1323 ஏப்ரல் 9 இற்கு முன்னர் கொலை செய்யப்பட்டார்.

பிள்ளைகள்
 லுசிக்னனின் ஹுக்
 லுசிக்னனின் ஹென்றி (இறப்பு 1321)
 இரண்டாம் கான்ஸ்டன்டைன் (இ. 1344)
 லுசிக்னனின் ஜான் (இ. 1343)
 லுசிக்னனின் போஹிமொன்டு (இ 1344)
 லூசின்னனின் மேரி

உசாத்துணை

ஆர்மீனியாவின் வரலாறு
1323 இறப்புகள்
1275 பிறப்புகள்
ஆர்மீனிய மக்கள்
நல்லம்பள்ளி

நல்லம்பள்ளி (Nallampalli) என்பது தமிழ்நாட்டின், தருமபுரி மாவட்டம், நல்லம்பள்ளி வட்டம், நல்லம்பள்ளி ஊராட்சி ஒன்றியத்தில் உள்ள ஊர் ஆகும். நல்லம்பள்ளி நகரம் முந்தைய சேலம் மாவட்டத்தில் ஒரு பகுதியாக இருந்தது.

அமைவிடம் 
நல்லம்பள்ளி சேலத்திலிருந்து 55 கிமீ தொலைவிலும், மாவட்ட தலைநகரமான தர்மபுரியிலிருந்து 9 கிமீ தொலைவிலும் தேசிய நெடுஞ்சாலை-7லில் அமைந்துள்ளது. நல்லம்பள்ளி ஊராட்சி ஒன்றியத்தின் கீழ் 32 பஞ்சாயத்து கிராமங்கள் அமைந்துள்ளன.

மக்கள் வகைப்பாடு 
2011 மக்கள் தொகை கணக்கெடுப்பின்படி இக்கிராமத்தில் 1613 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7079 ஆகும். இதில் பெண்களின் எண்ணிக்கை 3523 என்றும், ஆண்களின் எண்ணிக்கை 3556 என்றும் உள்ளது. கிராமத்தின் மொத்த எழுத்தறிவு விகிதம் 72.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்கள் 

தர்மபுரி மாவட்டத்திலுள்ள கிராமங்கள்
தீனபந்து

தீனபந்து என்பது 1942 ஆம் ஆண்டு வெளியான தெலுங்குத் திரைப்படம். இப்படத்தில், சங்கரம்பாடி சுந்தராச்சாரி எழுதி,  வெளியான மா தெலுகு தல்லிக்கி என்ற பாடல், ஆந்திரப் பிரதேச அரசால் மாநில கீதமாக ஏற்றுக் கொள்ளப்பட்டது.

பாடல்கள்
முரளி முரளி மோகன முரளி - சூர்யகுமாரி
ராரா பிரான ராரா நாமாரா - சூர்யகுமாரி
எண்ட வேடுக கோலுபுசுன்னாடி -சூர்யகுமாரி
மானுமானு மின்கைனா தந்திரி பானிச பிரதுகே - சூர்யகுமாரி
கோவர்த்தன கிரிதாரி ராவோ - சூர்யகுமாரி
முரளி மோகன கோபாலலோலா -சூர்யகுமாரி  
கலநாதமேல வினவோ
நேதே நித்யமுரா ரசிகா -பாருப்பள்ளி
எதிரா நீபாதா ஏனு கோபாலய்யா - சங்கரம்பாடி
ரசின்சரா சாவி மா ராவ சாவி 
ஏயோ கங்கம்மா எயோ மீ செருவு 
கோபபாலுதாதுகோ
எயிரா நா சாமிரங்கா
மிதாயி பாடா

மேற்கோள்கள் 

1942 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
கர்நாடக மாநிலப் பண்

ஜய பாரத ஜனனிய தனுஜாதெ என்பது குவெம்பு என்ற கன்னடப் புலவர் 1928 இல் எழுதிய பாடல். இது இந்தியாவின் கர்நாடகாவின் மாநில கீதமாக 2004 இல் ஏற்கப்பட்டது.  இப்பாடலில் இந்தியாவின் மகளான கர்நாடகா தன் மதிப்பை காத்துக்கொள்ளும் அதே வேளை, பிற மாநிலங்களுடன் அமைதியான உறவை மேற்கொள்வதாக குவெம்பு எழுதியுள்ளார். மாநிலத்தில் அனைத்து நிகழ்வின்போதும் இப்பாடலை இசைக்க வேண்டும் என்று கர்நாடக அரசு ஆணையிட்டுள்ளது. பாடலின்போது, அங்கிருப்போர்  எழுந்து நின்று மரியாதை செலுத்த வேண்டும் என்றும் கூறியுள்ளது

பாடல் வரிகள்

சான்றுகள்

கன்னடம்
பாடல்கள்
கர்நாடகப் பண்பாடு
இந்திய மாநிலப் பண்கள்
சங்கரன்கோயில் சங்கர நாராயணர் கோயில்

தமிழ்நாடு மாநிலம், தென்காசி மாவட்டம், சங்கரன்கோயில் வட்டம், சங்கரன் கோவிலில் சங்கர நாராயணர் கோயில் அமைந்துள்ளது. இக்கோயிலின் இறைவன் சங்கரலிங்கசுவாமி; இறைவி கோமதி அம்மன் என்ற ஆவுடையம்மன். உக்கிரப் பாண்டியன் என்னும் மன்னனால் கட்டப்பட்ட இக்கோயிலின் தொன்மை பொ.ஊ. 1022 (கோவிலமைப்பு). இக்கோவிலில் ஆடித் தவசு விழா ஆண்டுதோறும் ஆடி மாதத்தில் சிறப்பாகக் கொண்டாடப்படுகிறது. கோமதி அம்மன் கோவிலின் முதன்மைப் பெண் தெய்வம். ஆதிசக்தியான பார்வதியின் அம்சமாக உறையும் அம்மன் இவர். வன்மீகநாதரின் துணைவி. இக்கோயிலில் சிவன்  மற்றும் திருமால் பாதிப்பாதி உருவமாக காட்சி அளிப்பது சிறப்பாகும்.

மரபு வழி வரலாறு
இந்துப் புராணங்களின்படி, இந்த அம்மன், சிவனை வேண்டி ஊசி முனை மேலிருந்து தவம் செய்யும் யோகினி. சங்கன், பதுமன் என்ற இரு நாக மன்னர்களிடையே சண்டை மூண்டது. சங்கன் தன் கடவுளான சிவனே அதிக ஆற்றல் உள்ளவர் என்றும் பதுமன் தன் விருப்பக் கடவுளான திருமாலே அதிக ஆற்றல் உடையவர் என்றும் வாக்கு வாதத்தில் ஈடுபட்டனர். இருவரும் அம்மனிடன் சென்று முறையிட்டனர். சங்கன், பதுமன் மட்டுமின்றி, இறைவனின் முழு வடிவத்தை உலக மக்கள் உணர வேண்டும் என அம்மன் சிவனிடம் வேண்ட, அம்மனின் வேண்டுகோளுக்கு இணங்க சிவனும்,திருமாலும் சங்கரநாராயணராகக் (சங்கரன்-சிவன்; நாராயணன்-திருமால்) காட்சியளித்தார்கள். கடவுளர் இருவருமே சமம் என்றும், அன்பினாலும் தியாகத்தாலும் மட்டுமே இவர்களை அடைய முடியும் என்றும், சிவனும் திருமாலும் இணைந்த சங்கரநாராயணர் தோற்றத்தால் உணர்த்தப்பட்டது. நாகர் இருவரும் இறைவனை வழிபட்டு, கோமதி அம்மனுடன் தங்கினர். நாகங்கள் அம்மனுடன் குடியிருப்பதால், இந்தத் தேவியை வணங்குவதன் மூலம், பயத்தைப் போக்கலாம். இங்கு உள்ள புற்று மண் மிகவும் பிரசித்தி பெற்றது. புற்று மண்ணை நெற்றியில் திருநீராக எண்ணி பக்தியுடன் பக்தர்கள் இட்டுக்கொள்வார்கள்

பாம்பாட்டி சித்தர் இவ்வூரிலே வாழ்ந்து, தேவியின் மகிமைகளை உலகறியச் செய்தார். இவரது சமாதியும் கோவிலுக்கு அருகிலேயே அமைந்துள்ளது. இத்தலம் தென்பாண்டி நாட்டின் பஞ்சபூத தலங்களில் மண்தலம் (ப்ரித்திவி) ஆகும்.

ஆடித் தபசு
ஆடி மாதத்தின் உத்திராட நாளில் சங்கரநாராயணர் கோமதி அம்மனுக்கும், சங்கன், பதுமன் ஆகியோருக்குக் காட்சியளித்த நாளை நினைவுகூரும் வகையில் இவ்விழா ஆடி மாதத்தில் கொண்டாடப்படுகிறது. இங்கு அமைந்துள்ள சிரீ சக்கர பீடத்தில், நோயாளிகள், தீய சக்திகளால் ஆட்கொள்ளப்பட்டவர்கள், மனநலமற்றவர்கள் ஆகியோரை அமரவைத்தால், நோய்கள் நீங்கும் என்பது நம்பிக்கை. அம்மனுக்கு வழங்கப்படும் நைவேத்தியங்களில் மாவிளக்கு முக்கியத்துவம் பெறுகிறது. கோவிலுக்கு வருவோர், பாம்பு, தேள் ஆகியவற்றின் சிறு படங்களை உண்டியலில் செலுத்துவதன் மூலம் நலம் பெறுவர் என நம்பப்படுகிறது.

பாம்பு புற்று
கோவிலின் உள்ளே அம்மன் சந்நிதியைச் சுற்றி அமைந்துள்ள பிரகாரத்தில் உள்ள பாம்பு புற்று வன்மீகம் என்று அழைக்கப்படுகிறது. இப்புற்றில் இருந்து எடுக்கப்படும் மணலை உடலில் தடவிக் கொண்டால் நோய்கள் நீங்கும் என்று நம்பப்படுகிறது.

மேற்கோள்கள்

வெளி இணைப்புகள்
வேங்கடம் முதல் குமரி வரை 4/சங்கரன் கோயில் சங்கர நாரணர்
சங்கர நாராயணர் திருக்கோயில்

தென்காசி மாவட்டத்திலுள்ள இந்துக் கோயில்கள்
பாண்டியர் கட்டடக்கலை
அசாம் மாநிலப் பண்

அசாம் மாநிலப் பண் (அசாம் மாநிலத்தின் கீதம்) ஓ மோர் ஆபோனார் தேஸ் என்பதாகும். இது லட்சுமிநாத் பெசுபராவ் என்பவரால் இயற்றப்பட்டது. அசாமிய மொழியில் எழுதப்பட்ட இப்பாடல், இந்தியாவின் வடகிழக்குப் பகுதியில் பேசப்படும் பிற மொழிகளிலும் மொழிபெயர்க்கப்பட்டுள்ளது.

பாடல் வரிகள்

மேற்கோள்கள்

பாடல்கள்
அசாம்
அசாமிய இலக்கியம்
இந்திய மாநிலப் பண்கள்
புரைமக் களி

ஜெல் எனப்படும் அரைத்திண்ம பதார்த்தத்திலிருந்து உருவாக்கப்படும் ஒரு பொருளே 'எய்ரோஜெல்' எனப்படுகின்றது. ஜெல் பதார்த்தத்தில் திண்மம் மற்றும் திரவ நிலையில் சேர்மானங்கள் காணப்படும். ஆனால் எய்ரோஜெல்லில் திரவப் பகுதிக்குப் பதிலாக வாயு காணப்படும்; அதாவது திண்மம் மற்றும் வாயு நிலைச் சேர்மானங்களால் உருவாக்கப்படுவதே எய்ரோஜெல் எனப்படும். இதன் ஒளியை சிறிதளவு ஊடுபுகவிடும் தன்மை காரணமாக இதனை "உறைந்த புகை" , "உறைந்த வளி", "நீலப் புகை" னவும் அழைப்பர். இதன் நிறை மிகவும் குறைவானதாகும்.

இதனை ஸாமுவல் ஸ்டீஃபன் கிஸ்ட்லர் என்பவர் 1931ஆம் ஆண்டு கண்டுபிடித்தார். எய்ரோஜெல்கள் ஜெல்லில் உள்ள திரவப் பகுதியை மிக மெதுவாக ஆவியாக்குவதன் மூலம் உருவாக்குவர். இதனை supercritical drying என அழைப்பர். முதலில் உருவாக்கப்பட்ட எய்ரோஜெல்கள் சிலிக்கா ஜெல்லில் இருந்து உருவாக்கப்பட்டன.

பண்புகள்

எய்ரோஜெல் என்ற பெயரைக் கொண்டிருந்தாலும் அவை மிகவும் ஈரமற்ற உறுதியான பொருட்களாகும். இவை சாதாரண ஜெல்லினுடைய எந்தக் குணத்தையும் கொண்டிருப்பதில்லை. இவற்றின் நுண்ணிய அமைப்பு மிகவும் உறுதியாக இருப்பதால் இவை பாரியளவு பாரத்தையும் தாங்கக் கூடியவை. எனினும் சில வகை எய்ரோஜெல்கள் கண்ணாடி போல உடையக்கூடியவை. இவை வெப்பப்பரிமாற்றத்தை பெருமளவில் தடுக்கக்கூடியவை. மூன்று வெப்ப ஊடுகடத்தல் முறைகளில் (கடத்தல், மேற்காவுகை, கதிர்வீச்சு) இரண்டைப் பெருமளவில் தடுக்கும். எய்ரோஜெல்லில் இருக்கும் வளி வெப்பத்தைக் கடத்தாதலால் கடத்தல் முறையில் வெப்பம் மிக அரிதாகவே இதனூடாக பயணிக்கும். அதிலும் சிலிக்கா எய்ரோஜ்ல்லில் உள்ள சிலிக்கா வெப்ப அரிதில் கடத்தி என்பதால் இதன் வெப்பக்கடத்தும் தன்மை மெலும் குறைவாகும். இதன் திண்மப் பகுதி வளியோட்டத்தைத் தடுப்பதால் மேற்காவுகை நடைபெற வாய்ப்பில்லை.

பயன்பாடு

வீடுகளில் வெப்ப இழப்பைத் தடுக்க ஒளி ஊடுபுக விடும் சிலிக்கா எய்ரோஜெல் பயன்படுகிறது.

மேற்கோள்கள்

இயற்பியல்
கடப்பாரை

கடப்பாரை ஒரு முனை கூர்மையானதும் மறு முனை சற்று தட்டையானதுமாக உலோகத்தால், குறிப்பாக இரும்பினால் தயாரிக்கப்படும் கருவி ஆகும். விவசாயப் பயன்பாடுகளுக்கும், தரையில் விட்டம் குறைவான துளை போடுவதற்கும், சுரங்கம் அமைப்பதற்கும் அதிகமாக பயன்படுத்தப்பட்டு வரும் கருவி இது.

படங்கள்

மேற்கோள்கள்

கருவிகள்
மஞ்சுகோ

மஞ்சுகுவோ என்பது இப்பொழுது வடகிழக்கு சீனா மற்றும் மங்கோலியாவின் உட்பகுதியாக உள்ள இடத்தில், ஒரு முடியாட்சியின் கீழ் அமைந்திருந்த பொம்மை மாநிலமாக ஒருகாலத்தில் இருந்தது. சீனாவின் முன்னால் குயிங் வம்சத்தின் ஆட்சியில் இப்பகுதி முழுவதும் "மஞ்சுகோ" என அழைக்கப்பட்டது. முக்டென் (Mukden) சம்பவத்தை அடுத்து 1931 ஆம் ஆண்டுவாக்கில் ஜப்பான் இப்பகுதியை கைப்பற்றி குயிங் வம்சத்தின் கடைசி மன்னர் பியு (Puyi) என்பவரை அகற்றி ஜப்பானைச் சார்ந்திருக்கும் பெயரளவு பிரதிநிதித்துவத்துடன் ஆட்சி செய்தது. 1945 ஆம் ஆண்டில் நடந்த இரண்டாம் உலகப் போரில் ஜப்பானின் தோல்விக்குப் பின்னர் ஜப்பானிடமிருந்து பிடுங்கப்பட்டு 1945 ஆம் ஆண்டு ஆகஸ்ட் மாதத்தில் இப்பகுதி ரஷ்யாவின் வசம் ஆனது. அதன் பின்னர் சீனாவின் வசம் இப்பகுதி ஒப்படைக்கப்பட்டது.

வரலாறு

பின்னணி

மஞ்சூரியன் பகுதி மஞ்சு வம்சத்தால் நவீன வடகிழக்கு சீனாவுடன் பலகாலம் இணைக்கப்படாமல் இருந்தது. 19ம் நூற்றாண்டுகளில் மஞ்சூவம்ச வீழ்ச்சிக்குப்பின் குயிங் வம்சத்தின் கைவசம் இப்பகுதி வந்தது. 18ம் நூற்றாண்டில் இருந்த மக்கள்தொகை போர்களாலும் பலகாரணங்களாலும் 19 ஆம் நூற்றாண்டுகளில் குறைந்தது. 1858ல் இரஷ்யா இரண்டாம் ஓபியம் சண்டையின் மூலம் இப்பகுதியில் கொஞ்சம் இடங்களைக் கைப்பற்றிக்கொண்டது. ஆனாலும் அதற்கு திருப்தி இல்லை. மேலும் பல பகுதிகளைக் கைப்பற்ற நினைத்தது, 1890 ல் இரஷ்யா இன்னும் பல பகுதிகளை ஆக்கிரமித்தது.

தோற்றம்
1904-05 ம் ஆண்டுகளில் மஞ்சூரியப் பகுதியை தனது நேரடிபார்வையில் வைத்ததால் ஜப்பான், ரஷ்ய-ஜப்பானியா போருக்கு தயாரானது. 1906 ஆம் ஆண்டில் ஜப்பான் தென் மஞ்சூரியன் ரயில்வே முதல் போர்ட் ஆர்தர் வரை தனது நிலையை வலுப்படுத்தியது. முதலாம் உலக போர் மற்றும் இரண்டாம் உலக போருக்குப்பின் மஞ்சூரிய பகுதியில் தனது அரசியல் மற்றும் இராணுவ நடவடிக்கைகளை உட்புகுத்த ரஷ்யா, ஜப்பான், சீனா இடையே பெறும் போட்டி காணப்பட்டது.

1917 ரஷியன் புரட்சியைத் தொடர்ந்து குழப்பமான சூழலில் ஜப்பான் தனது ராணுவத்தை இப்பகுதியில் தனது நடவடிக்கையில் முன்னேற்றத்தை ஏற்படுத்திக்கொண்டது. அமெரிக்க பொருளாதார அழுத்தத்தின் காரணமாகவும் சோவியத் இராணுவ வெற்றிகளின் காரணமாகவும் 1925 ஆம் ஆண்டு மஞ்சூரியா சோவியத் கட்டுப்பாட்டின் கீழ் வந்தது.

போர் தலைவன் ஜாங் ஹிலின் (Zuolin) என்பவர் சீனாவின் ஒரு பகுதியை கைப்பற்றி அதனை ஜப்பனின் ஆதரவுடன் மஞ்சூரியா என ஒரு அரசை நிறுவிக்கொண்டார். 1928ல் ஜப்பனீன் Kwantung இராணுவம் அவரை படுகொலை செய்தது. 

1931 ல் ஜப்பனீஸ் படையெடுப்பிற்குப் பின்னர் அது தனது இராணுவத்தை மஞ்சூரியப்பகுதியில் நகர்த்தி  தனது நிலையை மேண்மைப்படுத்திக்கொண்டது.

மேற்கோள்கள்

சீனப் புவியியல்
சீன வரலாறு
சப்பானிய வரலாறு
ஏஞ்சல் காஸ்ட்ரோ

ஏஞ்சல் காஸ்ட்ரோ (Ángel Castro, 5 திசம்பர் 1875 - 21 அக்டோபர் 1956) கியூப அதிபர்களான ஃபிடல் காஸ்ட்ரோ மற்றும் ராவுல் காஸ்ட்ரோ வின் தந்தையாவார். இவரின் முழுப் பெயர் ஏன்ஜல் மரியா படிஸ்டா காஸ்ட்ரோ ஒய் அர்கிஸ் என்பதாகும். இவரின் தந்தை மானுவேல் டி காஸ்ட்ரோ ஒய் நன்ஸ்.

பிறப்பு மற்றும் பணி
இவர் ஸ்பெயினில் உள்ள லுகோ பிராவின்ஸில் திசம்பர் 5,1875 ல் பிறந்தார். மிகவும் ஏழை விவசாயியின் மகனான இவர் முறையே தொடக்க கல்வி கல்லாதவர் ஆவார். இவர் பதினேழு வயதில் ஸ்பெயினின் ராணுவத்தில் சேர்ந்தார். இரண்டாம் சுதந்திர போருக்காக ஸ்பெயின் ராணுவத்தின் சார்பாகப் போரிட கியூபாவிற்கு 1895 இல் சென்றார். பின் கலககாரர்களை ஸ்பெயின் விரட்டி அடித்தது, அதைத் தொடர்ந்து ரஸ் ஸ்பெயினிற்கு புறப்பட்டார். ஆனால் அவரால் கியூபாவை மறக்க முடியவில்லை. திரும்ப செல்லும் எண்ணத்துடனேயே இருந்தார். ஒருநாள் அவரது நண்பர் கியூபா செல்லலாமா என்று கேட்டவுடன், பெட்டிகளைத் தயார் செய்து கொண்டு கிளம்பினார் ரஸ் காஸ்ட்ரோ. 1878 இல் திரும்ப கியூபாவை அடைந்தார். ஹவானா சென்று இறங்கியதும், அங்கிருந்து ஓரியன்ட் மாகாணத்தைச் சென்று அடைந்தார். அடுத்தவேளை உணவுக்கு என்ன செய்யப் போகிறோம் என்று எண்ணிக்கொண்டிருந்தார் ரஸ். கரும்புத் தோட்டங்களில் வேலை செய்யத் தொடங்கினார். ஆனால் மிக குறைவான கூலியே கிடைத்தது. கடுமையாக உழைத்தார். நேரம் கிடைக்கும் வேளையில் தோட்டங்களைச் சுற்றிவருவார். அப்போதே ரஸிற்குத் தெரிந்தது 'இந்த கரும்பு தான் நம் வாழ்க்கை' என்று. கடுமையாக பாடுபட்டார். என்ன செய்யலாம் என்று யோசித்து கொண்டே இருந்தவர், சில ஆட்களைத் தன் கட்டுப்பாட்டின் கீழ் இணைத்துக்கொண்டார். பிறகு ஒரு அமெரிக்க நிறுவனத்திடம் 'வேலைக்கு ஆள் அனுப்பட்டுமா?' என்று கேட்டார், அவர்களும் ஒப்புக்கொள்ளவே வேலைக்கு ஆட்களை அனுப்பினார். நாட்கள் செல்லச் செல்ல அவரின் கீழ் வேலை செய்வோர் அதிகமானார்கள். உழைப்புக்கு ஏற்ற ஊதியம், வேலைப் பளுவும் குறைவு. நிறுவனங்களும் இவரின் ஆட்களை விரும்பினர். சொன்ன நேரத்தில் சொன்ன இடத்தில் தேவையான ஆட்கள் கிடைத்தால் நிறுவனங்களும் குவிந்தன. விரைவிலேயே ரஸ் பணம் சம்பாதித்து உயர்ந்தார். அதோடு அவர் நிற்கவில்லை. உழைப்பவரின் தாகம் தீர்க்க எலுமிச்சம் பழச்சாற்றை நிலங்களுக்கே சென்று விற்றார். அதுவும் அமோக வெற்றி பெற ரஸ் மிகப்பெரிய நிலப் பிரபு ஆனார். மேலும் எலுமிச்சை சாற்றைக் கைகளில்கூட பிழிய நேரம் இல்லாமல் போக உடனே ஆலை ஒன்றை ஆரம்பித்தார் ரஸ் காஸ்ட்ரோ. மேலும், 1940 ஏக்கரின் சொந்தக்காரர் ஆனார். அந்த நிலங்களில் எல்லாம் கரும்பையும், பைன் மரங்களையும் பயிரிட்டார். பெரிய நிலப்பண்னையாளர் ஆனார்.

திருமண வாழ்வும் குழந்தைகளும்
இவரின் முதல் திருமணம் மார்ச் 25, 1911 இல் ஆனது. மனைவியின் பெயர் மரியா அர்கோடா ரெய்ஸ். இத்தம்பதிக்கு ஐந்து குழந்தைகள் பிறந்தனர். அவர்கள் மானுவேல் காஸ்ட்ரோ அர்கோடா, மரியா லிலா காஸ்ட்ரோ அர்கோடா, பெட்ரோ எமிலியோ காஸ்ட்ரோ அர்கோடா, அந்தோனியா மரினா  காஸ்ட்ரோ அர்கோடா, ஜர்ஜினா  காஸ்ட்ரோ அர்கோடா ஆவார். முதல் மனைவி இறந்துபோக சமையல்கார கியூபப் பெண்ணான லினாவுடன் செப்டம்பர் 23, 1903 ல் இருந்து வாழ்ந்து வந்தார். பிடல் காஸ்ட்ரோ பிறந்தபின் முறைபடித்  திருமணம் செய்து கொண்டார். இத்தம்பதிக்கு ஏழு குழந்தைகள், முதல் குழந்தை ஃபிடல், இரண்டாவது குழந்தை ராவுல், பின் ஐந்து பெண் குழந்தைகள் ஆவர்.

இறப்பு
ரஸ் காஸ்ட்ரோ அர்கிஸ் க்யூபாவின் பிரன் என்னும் இடத்தில், அக்டோபர் 21,1956 இல் குடலில் ரத்தம் வழிந்ததன் காரணமாக இறந்தார்.

இணைப்புகள்

மேற்கோள்கள்
சிம்ம சொப்பனம் -புத்தகம், கிழக்கு பதிப்பகம்.

1875 பிறப்புகள்
1956 இறப்புகள்
கியூபா மக்கள்